Валери Иванов
Алилуя

chitanka.info

Навярно няма време да греша —

съдбата колебливите наказва.

Каква е всъщност моята вина,

щом Господ кодекса си сгазва…

Боя се… Може би е сън…

Кураж, че времето — лекува.

Нощта е курвенска навън,

щом пак с обратните флиртува!

Денят е същият — и песоглавец —

облизва ме и казва: „Сбогом!“…

Животът е проклет мерзавец.

Животът няма нищо общо с Бога.

Щом движа в своята ръка писеца,

преди да ме разкъса гилотината —

покланям се дълбоко на Светеца —

за глътката отсрочка до кончината!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.